V USA trávime spolu s Petrom už druhé leto. Amerika sa nám páči a za mňa môžem dokonca povedať, že to tu milujem. Všetko má svoje pre a proti, ani tu život nie je ružový, ale je nám tu fajn. Ľudia sú tu naozaj úplne iní, než v Európe, najmä prístupom. Trochu mi vadí, že sú poväčšine nepraktickí (potrebujú návod pomaly aj na to, ako otvoriť jogurt- Európania sú omnoho zručnejší a šikovnejší, dokážeme robiť viac vecí naraz a každú z nich urobiť dobre) a hlúpi, v zmysle tom, že neberú ohľad na to, aké ma ich konanie dôsledky na okolie či ich danú situáciu (viď. napríklad neschopnosť narábania s peniazmi a ich postupné šetrenie si pre prípad potreby či ľahostajnosť voči blízkej budúcnosti, prípadne, dajú sa nalákať na každú blbosť), ale do toho ma nič nie je. A sú aj dosť "špinďúri", na čo teda nie som veľmi zvyknutá. Miesto toho, aby si doma poriadne vyvetrali a upratali, kúpia radšej sprej od Air Wick a sú spokojní, ako im to doma na hodinku pekne vonia. Celkovo sa tu však človek cíti fajn, pretože sú priateľskí a komunikatívni, takže kdekoľvek a kedykoľvek sa s niekým dáte do reči, máte o zábavu postarané. Ameriku si môžete buď zamilovať alebo nechať tak. Nič medzitým nie je. Fascinuje ma mix kultúr, jazykov, rôznych kuchýň a rozmanitosť krajiny. Pri nákupoch vždy pozerám, aký je tu ten trh od nášho úplne odlišný (o tom by som rada napísala viac niekedy nabudúce, lebo tu nad tým medzi sebou často polemizujeme) a čo všetko si tu človek môže kúpiť. Čo mi tu chýba, je určite nejaká plnohodnotná história a mestá či dediny s čarovným nádychom. Tú má takmer všetko taký ten "wow" efekt, ktorý vás na prvý pohľad dostane do kolien, no keď si to pozriete bližšie, uvedomíte si, že ste to už vlastne veľakrát videli. Každopádne, ak tu má však človek dobrý nápad a guráž pustiť sa do jeho realizácie, nájde sa veľa ľudí, ktorí ho podporia a nadchnú sa rovnako. A to sa mi veľmi páči…
Mám rada tie dni, kedy mi ku šťastiu nechýba (takmer) nič. S úsmevom na perách a pokojom v duši si vykračujem po svete a je mi dobre. Ako teraz. V jednoduchom bielom overale, s kabelkou ulovenou v zľavách za cenu dvoch kuracích pŕs z Tesca a obľúbených sandáloch sa momentálne cítim najkomfortnejšie. Zajtra ideme na pár dní do Miami, tak už sa neviem dočkať! Rozmýšľam i nad pustením sa do občasného vlogovania, tak možno využijem príležitosť a pozvem Vás spolu s nami do Miami aspoň formou videa, ak ste tam ešte neboli. 😉
Majte sa pekne, úspešný týždeň prajem!
Love, peace and fashion Ivanka
Foto: Peter Antal
Topánky: Aldo (Zoot.cz), Kabelka: New Look, Overal: Shein, Okuliare: Furla, Náhrdelník: vintage, Prstienok: I am, Venček: Primark
Ivanka krásny outfit pristane ti to =) možem sa spýtať akú veľkosť máš toho overalu ? dakujem
Ahoj Ivanka neboj ešte si z tej Ameriky toľko nevidela aby si písala ze tam nieje história možno budeš mat niekedy čas prejsť aj tie historické časti good luck ?? držím palce si prijemne dievča a sledujem každý tvoj príspevok uz pár rokov ?? milujem tvoj štýl a tvoje dlhé nohy ??
Ahoj Ivanka , zas a opäť nachádzam bezkonkurenčný outfit na tvojom blogu 🙂 veľmi sa mi páči tvoj overal ,rada by som sa spýtala akej veľkosti si si ho objednala ,pretože na danej stránke (shein) som vo veľkostiach trošku stratená. Bojím sa ,že ich veci budú naozaj maličké a neviem či si mám objednať svoju klasickú konfekčnú veľkosť (S/pri niektorých veciach M) ,alebo pre istotu o číslo väčšiu 🙂 Viem,že tam majú aj udané miery ,ale čo som tam videla komantáre , sú tam rôzne názory 🙂 Vopred ďakujem za tvoju odpoveď 🙂
Ahoj Veronika .) Ja sa spolieham vždy na zobrazené čísla a zatiaľ ma nikdy nesklamali. Aj pri tomto kúsku som sa držala rozmerov a všetko sedelo tak, ako malo. Len pozor, na vyššiu postavu už sedieť nebude, lebo má celkom vysoko strihaný sed.